

# คำสั่งอำเภอ............................

# ที่ .............../.................

# เรื่อง การแต่งตั้งผู้ทรงคุณวุฒิในคณะกรรมการบริหารงานอำเภอแบบบูรณาการ

อำเภอ...........................

# -----------------------------------------------------------------------------

ด้วยยุทธศาสตร์ชาติ 20 ปี (พ.ศ. 2561-2580) ด้านการปรับสมดุลและพัฒนาระบบการบริหารจัดการภาครัฐ กำหนดให้ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมายและเชื่อมโยงการพัฒนาในทุกระดับ ทุกประเด็น ทุกภารกิจ ทุกพื้นที่ ประกอบกับพระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. ๒๕๖5 กำหนดหลักการบริหารงานเชิงพื้นที่แบบบูรณาการ เพื่อเป็นหลักการบริหารและพัฒนา  
อย่างยั่งยืนเพื่อความผาสุกของประชาชนในพื้นที่ การอำนวยความสะดวกและตอบสนองความต้องการของประชาชนในพื้นที่ และระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล พ.ศ. 2562 กำหนดสาระสำคัญในการบูรณาการและประสานแผนพัฒนาในระดับพื้นที่ ให้มีการประสานแผนในระดับพื้นที่   
โดยการรวบรวมและจัดลำดับความสำคัญของปัญหาและความต้องการของประชาชนในพื้นที่ เชื่อมโยงสอดคล้องกับเป้าหมายการพัฒนาจังหวัด 20 ปี แผนพัฒนาจังหวัด และแผนปฏิบัติราชการประจำปีของจังหวัด

ดังนั้น เพื่อให้การบริหารงานระดับอำเภอ เป็นไปในแนวทางการบริหารงานเชิงพื้นที่แบบบูรณาการ ที่มีสมรรถนะ เป็นไปตามหลักการบริหารงานเชิงพื้นที่แบบบูรณาการแห่งพระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. ๒๕๖5 และแนวทางปฏิบัติรองรับตามระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล พ.ศ. 2562 อาศัยอำนาจตามความในมาตรา 61/1 มาตรา 62 และมาตรา 65 แห่งพระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม ประกอบกับข้อ 12 (7) ตามระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล   
พ.ศ. 2562 จึงมีคำสั่งแต่งตั้งผู้ทรงคุณวุฒิในคณะกรรมการบริหารงานอำเภอแบบบูรณาการ อำเภอ........... ดังนี้

(1) .....................................................................................  
 (๒) .....................................................................................  
 (๓) .....................................................................................  
 (๔) .....................................................................................

(5) .....................................................................................

ทำหน้าที่ให้คำปรึกษา แนะนำการจัดทำแผนพัฒนาอำเภอ และอื่น ๆ ตามที่คณะกรรมการบริหารงานอำเภอแบบบูรณาการ (ก.บ.อ.) มอบหมาย โดยให้ผู้ทรงคุณวุฒิข้างต้นมีวาระอยู่ในตำแหน่งคราวละห้าปี

ทั้งนี้ ตั้งแต่บัดนี้เป็นต้นไป จนกว่าจะมีคำสั่งเปลี่ยนแปลง

สั่ง ณ วันที่...................................................

(ลงชื่อ).......................................

(........................................)

นายอำเภอ..............................................

แนวทางการปฏิบัติ

**การแต่งตั้งผู้ทรงคุณวุฒิในคณะกรรมการบริหารงานอำเภอแบบบูรณาการ**เพื่อให้เป็นไปตามระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล พ.ศ. 2562

--------------------------------------------------------------------------------------------------

**1. การกำหนดคุณสมบัติในการแต่งตั้งกรรมการผู้ทรงคุณวุฒิใน ก.บ.อ. (ข้อ 12 (7))**

**1.1 คุณสมบัติทั่วไป**

1.1.1 มีภูมิลำเนาหรืออาศัยอยู่ในพื้นที่อำเภอ อย่างน้อย 6 เดือน (หน่วยงานราชการรับรอง)

1.1.2 อายุไม่ต่ำกว่า 20 ปี (เป็นผู้บรรลุนิติภาวะ) ในวันที่ได้รับการแต่งตั้ง

**1.2 คุณสมบัติเฉพาะ**

เป็นผู้ที่มีความรู้ความสามารถเกี่ยวกับการพัฒนาระดับอำเภอ ด้านการศึกษา หรือมีประสบการณ์ในการจัดทำแผนพัฒนาอำเภอ รวมทั้งด้านภาคประชาสังคมและเอกชน เช่น ประธานชมรมกำนัน ผู้ใหญ่บ้านประจำอำเภอ สมาชิกสภาเกษตรกรจังหวัดในเขตพื้นที่อำเภอ ผู้แทนหอการค้าจังหวัดในเขตพื้นที่อำเภอ ประธานสภาวัฒนธรรมอำเภอ ประธานกลุ่มโรงเรียนเครือข่ายในพื้นที่อำเภอ องค์กรพัฒนาเอกชน (NGO) และกลุ่มประชาสังคมต่าง ๆ เป็นต้น

**1.3 วาระการดำรงตำแหน่งเป็นผู้ทรงคุณวุฒิใน ก.บ.อ.**

วาระดำรงตำแหน่ง 5 ปี

**1.4 การพ้นสภาพการเป็นผู้ทรงคุณวุฒิใน ก.บ.อ.**

(ปรับมาจากหมวด 5 คณะกรรมการที่มีอำนาจดำเนินการพิจารณาทางปกครองตามกฎหมายว่าด้วยวิธีปฏิบัติราชการทางปกครอง)

นอกจากพ้นจากตำแหน่งตามวาระ กำหนดให้กรรมการพ้นจากตำแหน่ง เมื่อ

1.4.1 ตาย

1.4.2 ลาออก โดยยื่นลาออกต่อนายอำเภอและนายอำเภอเห็นชอบ

1.4.3 เป็นบุคคลล้มละลาย

1.4.4 เป็นคนไร้ความสามารถหรือคนเสมือนไร้ความสามารถ

1.4.5 ได้รับโทษจำคุกโดยคำพิพากษาถึงที่สุดให้จำคุก เว้นแต่เป็นความผิดลหุโทษหรือความผิดอันได้กระทำโดยประมาท

1.4.6 ไม่สามารถปฏิบัติหน้าที่ได้ โดยที่ประชุม ก.บ.อ. มีมติให้ออก และนายอำเภอเห็นชอบ

ทั้งนี้ หากมีวาระเหลืออยู่มากกว่า 180 วัน ให้ ก.บ.อ. เสนอเปลี่ยนแปลงคำสั่งให้นายอำเภอแต่งตั้งผู้ทรงคุณวุฒิ โดยมีวาระเท่าระยะเวลาที่เหลืออยู่ หากวาระเหลืออยู่ไม่ถึง 180 วัน ให้มีผู้ทรงคุณวุฒิเท่าที่เหลืออยู่

**2. แนวทางการจัดทำคำสั่งแต่งตั้ง ก.บ.อ. ให้เป็นไปตามระเบียบฯ**

นายอำเภอ พิจารณาผู้มีคุณสมบัติเป็นกรรมการผู้ทรงคุณวุฒิใน ก.บ.อ. โดยผู้ได้รับพิจารณาต้องยอมรับและสมัครใจ ทั้งนี้ สามารถพิจารณาแต่งตั้งผู้ทรงคุณวุฒิเพื่อให้มีความเหมาะสมกับสภาพในแต่ละพื้นที่และ  
เกิดความคล่องตัวในการปฏิบัติงาน และให้นายอำเภอเป็นผู้ลงนามในคำสั่งฯ

--------------------------------------------------------------------------------------------------